Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: jogalkotási feladatokról és egyéb intézkedésekről szóló kormányhatározat tervezete, 1074/1999. (VII. 7.) Korm. határozat.
Paragraph Index: 1811

jogalkotási feladatokról és egyéb intézkedésekről szóló kormányhatározat tervezete, 1074/1999. (VII. 7.) Korm. határozat. — A szerv- és szövetátültetések magyarországi helyzetének egyes kérdéseiről szóló kormányhatározat tervezete. — Az adó- és járulékrendszer átalakításáról szóló kormányelőterjesztés véleményezése, 2220/1999. (VIII. 31.) Korm. határozat. — A személyes és közérdekű adatok belügyi igazgatási területen való kezelésének és védelmének egyes szabályairól szóló BM utasítás tervezete. — A bűnüldözési információk kezelésének és továbbításának biztonsági rendjéről szóló BM utasítás tervezete. — A társadalmi szervezetek, alapítványok valamint köztestületek nyilvántartására és gazdálkodására vonatkozó törvénytervezet koncepciójáról szóló kormányelőterjesztés tervezete. — A zálogjogra vonatkozó törvényi szabályozás módosításának koncepciójáról szóló kormányelőterjesztés tervezete. — A gondnokságra, gondnokság alá helyezésre vonatkozó jogi szabályozás átfogó felülvizsgálatának koncepciójáról készült kormányelőterjesztés tervezete. Előadások, konzultációk, publikációk 1999-ben Előadások, konzultációk 1999-ben — Február 19-én a Friedrich Ebert Alapítvány, az Emberi Jogi Információs és Dokumentációs Központ és az Adatvédelmi Biztos Irodája szervezésében tartott konferencián dr. Majtényi László „Mindennapi adatvédelem”, dr. Kerekes Zsuzsa „Az állam és az üzleti világ titkai” és dr. Trócsányi Sára „Az információs kárpótlás kérdései” címmel tartott előadást. — Február 22-én dr. Majtényi László a Belügyminisztérium szervezésében „A bűncselekmények áldozatainak napja” rendezvényen előadást tartott az áldozatok személyiségi jogainak védelméről. — Február 24-én Gulyás Csaba és dr. Jóri András a CO-NEX Training Rt. szervezésében megrendezett szakmai fórumon „Adatvédelem a versenyszférában” címmel előadást és konzultációt tartott. — Március 2-án dr. Majtényi László az ELTE alkotmányjogi tudományos diákkörének ülésén előadást tartott az „Információs önrendelkezési jog” címmel. — Március 3-án a CO-NEX Training Rt. szervezésében megrendezett szakmai fórumon dr. Magyar Andrea és dr. Zombor Ferenc „Adatvédelem az egészségügyben” címmel tartott előadást. — Március 16-án dr. Majtényi László előadást és konzultációt tartott a József Attila Tudományegyetem statisztikai tanszékének szervezésében az adatvédelem és a jogi informatika témakörében. — Március 24-én dr. Kerekes Zsuzsa az ELTE első és másodéves kommunikáció szakos hallgatóinak „Az információs jogok és az adatvédelmi biztos intézménye” címmel tartott előadást. — Április 20-án dr. Majtényi László a Pázmány Péter Katolikus Egyetemen előadást tartott „Személyiségi jogok, információs szabadságjogok, adatvédelem” címmel. — Április 26-án dr. Majtényi László részt vett az adatvédelmi biztosok nemzetközi munkacsoportjának konferenciáján Norvégiában, „The Year 1998 on Data Protection in Telecommunication”. — Május 5-én dr. Majtényi László az Országos Rendőr-főkapitányság és a Magyar Újságírók Országos Szövetségének szervezésében sajtóreferenseknek és a média vezető képviselőinek, szakújságíróinak rendezett konferencián előadás tartott „Rendőrségi tájékoztatás, bűnügyi újságírás, adatvédelem ” címmel. — Május 7-én a Bács-Kiskun Megyei Közigazgatási Hivatal szervezésében dr. Majtényi László előadást tartott „Kanadai modell — Bács-Kiskun megyei modell” címmel. 2000/88/II. szám — Május 11-én dr. Balogh Zsolt György a Trainex Kft. szervezésében előadást tartott az adatvédelem alapelveiről és az adatbiztonság kérdéseiről. — Május 11-én dr. Kerekes Zsuzsa „Az információszabadság, az állam és az üzleti vállalkozások titkai” címmel közigazgatási szakemberek és üzleti cégek munkatársai számára szervezett továbbképző tanfolyamon tartott előadást. — Május 11-én dr. Magyar Andrea és dr. Zombor Ferenc részt vett az Országos Pszichiátriai és Neurológiai Intézet szervezésében megtartott konzultáción és „A pszihiátriai betegek adatainak védelméről” címmel tartott előadást. — Május 18-án dr. Majtényi László a közigazgatási bírák VI. Országos Konferenciáján előadást tartott „Az információs szabadságjogok és a magyar közigazgatás” címmel. — Május 24.—június 13. között dr. Majtényi László a United States Information Agency meghívására szakmai körúton vett rész az Egyesült Államokban. — Június 10-én Gulyás Csaba a Nemzetbiztonsági Hivatal Tanintézete hallgatóinak előadást tartott az adatvédelmi biztos intézményéről. — Június 24-én dr. Kerekes Zsuzsa részt vett a Magyar Kereskedelmi és Iparkamara területi munkatársai számára szervezett konzultáción az adatvédelem és a közérdekű adatok nyilvánossága témakörében.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes